રાજકોટ, તા.૧૨: શહેરના વોર્ડ નં.૧૧માં વિવિધ વિસ્તારોમાં આગામી સપ્ટેમ્બર માસમાં ૨પ કરોડના ખર્ચે પીવાના પાણીની ડી.આઇ પાઇપ લાઇન અને સ્ટોર્મ વોટર ડ્રેઇન નેટવર્કની કામગીરીનો પ્રારંભ કરવામાં આવનાર હોવાનું બીનાબેન આર્ચાય તથા બંછાનિધી પાનીએ જણાવ્યુ હોય આ અંગે તંત્રની સતાવાર યાદીમાં જણાવ્યા મુજબ મહાનગરપાલિકા દ્વારા વોર્ડ નં. ૧૧ માં ટી.પી. સ્કીમ નં. ૨૬, ૨૭ અને ૨૮ (મવડી) એરિયામાં ૧૦૦ એમ.એમ. થી ૭૦૦ એમ.એમ. ડાયા મીટર વોટર-વર્કસ ડી.આઈ.પાઈપ લાઈન દ્વારા પાણી વિતરણ વ્યવસ્થાનું નેટવર્ક હાઉસ કનેકશન સાથે તૈયાર કરવાનું કામ ચાલુ કરવામાં આવનાર છે. આ કામ 'અમૃત યોજના' અંતર્ગત આવરી લેવામાં આવશે. આ કામનો અંદાજીત ખર્ચ રૂ. ૧૫,૫૩,૦૮,૨૦૦/- થશે અને આ કામ અંદાજીત સપ્ટેમ્બર-૨૦૧૮ માં ચાલુ કરવામાં આવશે, અને અંદાજીત ૧૮ માસમાં કામ પૂર્ણ થશે. આ પાઈપ લાઈન નેટવર્ક ૧૦૦ એમ.એમ. થી ૭૦૦ એમ.એમ. ડાયા ડી.આઈ.(ડકટાઈલ આયર્ન) પાઈપ લાઈન કુલ ૫૯,૭૦૬ રનીંગ મીટર નાખવામાં આવશે તેમજ એમ.ડી.પી.ઇ. હાઉસ કનેકશન અંદાજીત ૫૦૦૦ કનેકશન કરવામાં આવશે, તેમ માન. મેયર બિનાબેન આચાર્ય અને મ્યુનિ. કમિશનર બંછાનિધિ પાનીએ જણાવ્યું હતું.